গত একবছরে ইন্টারনেটে ব্লু-হোয়েল বিষয়ক সার্চ সবচেয়ে বেশি হয়েছে এই শহরে। নানা শব্দের উল্লেখে বারবার খোঁজা হয়েছে অনলাইন গেমটির হদিশ। তালিকার প্রথম দশে রয়েছে দেশের আরও ৪ বড় শহর। যথা- গুয়াহাটি, চেন্নাই, মুম্বই এবং বেঙ্গালুরু। গুগল ট্রেন্ডের বিস্ফোরক তথ্যে প্রশ্ন উঠছে, এই গেম নিয়ে  তিলোত্তমায় কেন এত উত্সাহ? শুধুমাত্র জানার ইচ্ছা থেকেই কি তথ্য তালাশ গুগলে? নাকি কোথাও অবসাদগ্রস্ত হয়েই খোঁজ মারণ খেলার? প্রশ্নের উত্তর খুঁজছেন বিশেষজ্ঞরা। সিটি অফ জয়ে, নীল তিমির দাপাদাপিতে চিন্তায় অভিভাবকরাও।